ZAPISNIK

17. sjednice Vijeća Mjesnog odbora Kupinečki Kraljevec II
održane 28. studenoga 2022. (ponedjeljak),
s početkom u 19,00 sati
Nazočni članovi Vijeća: Marijan Tatar, Ivan Milača, Srećko Ašperger i Stjepan Tatar.  
Nenazočni članovi Vijeća: Ivan Maretić.
Predsjedava Marijan Tatar, predsjednik Vijeća.

Zapisnik vodi: Lidija Špišić, stručni referent za rad tijela mjesne samouprave.

Ostali nazočni: Srećko Tatar, član Vijeća Gradske četvrti Brezovica.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 17. sjednicu Vijeća. Predlaže da se prije utvrđivanja dnevnog reda usvoji zapisnik 16. sjednice.

         Bez rasprave, jednoglasno (4 “za”), Vijeće prihvaća tekst zapisnika 16. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda.
Obzirom da nema dodatnih prijedloga, prijedlog dnevnog reda daje na glasovanje.
         Vijeće je jednoglasno (4 “za”) usvojilo 
dnevni red:
1. Realizacija plana malih komunalnih akcija Mjesnog odbora Kupinečki Kraljevec II u 2022.

2. Realizacija Plana komunalnih aktivnosti Gradske četvrti Brezovica u 2022. 

3. Obavijesti, pitanja i prijedlozi

Ad 1)  Realizacija plana malih komunalnih akcija Mjesnog odbora Kupinečki Kraljevec II u 2022.

           Predsjednik Vijeća iznosi nezadovoljstvo na dinamiku realizacije Plana malih komunalnih akcija.
Nakon kraće rasprave svih članova Vijeća dogovoreno je da će predsjednik Vijeća uputiti Gradskom uredu za mjesnu samoupravu, civilnu zaštitu i sigurnost dopis, odn. požurnicu obzirom da navedeni ured daje nalog Zagrebačkim cestama na izvršenje, uz napomenu da je prometnica u vrlo lošem stanju te da njome prometuju autobusi javnog gradskog prijevoza sa 26 polazaka te autobusi školskog prijevoza.

Ad 2)  Realizacija Plana komunalnih aktivnosti Gradske četvrti Brezovica u 2022.
          Predsjednik Vijeća informira članove Vijeća o realizaciji Plana komunalnih akcija, ističe da je dinamika realizacije izuzetno loša bilo da se radi o radovima koje se direktno ugovaraju sa podružnicama Zagrebačkog holdinga ili nakon provođenja postupka javne nabave. 

Ad 3) Pitanja, prijedlozi i obavijesti

          Obzirom da se nitko ne javlja za riječ, predsjednik Vijeća zaključuje rad 17. sjednice Vijeća.

    Dovršeno u 20,00 sati.
    Zapisnik izradila:

        Lidija Špišić
         KLASA:026-08/22-003/2414
         URBROJ:251-13-11-8-22-2
         Kupinečki Kraljevec, 28. studenoga 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
